בויזון

בויזון (באנגלית: Boyzone) היא להקת בנים אירית. ב-1993 התפרסמה מודעה בעיתונים ברחבי אירלנד בחיפוש אחר להקת בנים והמטרה הייתה ליצור להקת בנים אירית בסגנון טייק ד'את. הלהקה שהייתה תחת האמרגן לואיס וולש ניגנה בפאבים ברחבי אירלנד עד שב-1994 הוחתמו על ידי חברת פוליגרם רקורדס. הלהקה הוציאה גרסה משלהם לשיר "Working My Way Back to You" של להקת ארבע העונות אשר הגיע למקום השלישי במצעד האירי. אלבום הבכורה של הלהקה יצא ב-22 באוקטובר 1994 ונקרא "Said and Done". הסינגל השני מהאלבום היה "Love Me for a Reason" ואחריו יצא "Key to My Life" ב-17 באפריל 1995. הסינגל הרביעי היה "So Good" ואחריו יצא "Father and Son" ב-13 בנובמבר. ב-26 בפברואר 1996 יצא "Coming Home Now" שהיה הסינגל השישי והאחרון מאלבום הבכורה של הלהקה. אלבומם השני נקרא "A Different Beat" ויצא ב-28 באוקטובר 1996. הסינגל הראשון מהאלבום היה "Words" ואחריו יצא "A Different Beat". ב-10 במרץ 1997 יצא הסינגל השלישי מהאלבום שהיה "Isn't It a Wonder". הסינגל הרביעי והאחרון היה "Mystical Experience". האלבום השלישי של הלהקה שנקרא "Where We Belong" יצא ב-25 במאי 1998. הסינגל הראשון היה "Picture of You" ואחריו יצא "Baby Can I Hold You / Shooting Star". הסינגל השלישי היה "All That I Need" וב-3 באוגוסט 1998 יצא הסינגל הרביעי שהיה "No Matter What" והגיע למקום הראשון בממלכה המאוחדת. הסינגל החמישי והאחרון מהאלבום היה "I Love the Way You Love Me" אשר יצא ב-23 בנובמבר. ב-31 במאי 1999 יצא אלבום האוסף הראשון של הלהקה שנקרא "By Request". הסינגל הראשון שיצא מהאלבום היה "You Needed Me". ביוני של אותה שנה הודיע גייטלי כי הוא הומוסקסואל ובמקביל הוציא קיטינג את סינגל הבכורה שלו. הסינגל השני היה "Everyday I Love You" אשר יצא ב-22 בנובמבר. בשנת 2000 לאחר שש שנים של פעילות החלו המתחים בין חברי הלהקה להתגבר וחברי הלהקה החליטו להיפרד ולפנות לקריירת סולו. בשנת 2003 יצא אלבום להיטים של הלהקה תחת השם "Ballads - The Love Song Collection". בינואר 2006 יצא אלבום להיטים נוסף שנקרא "Key to My Life: Collection". ב-5 בנובמבר 2007 אושר רשמית כי הלהקה תתאחד שוב וכי חברי הלהקה יצאו לסיבוב הופעות. בויזון יצאו לסיבוב הופעות שהחל ב-25 במאי והסתיים ב-23 באוגוסט. ב-13 באוקטובר 2008 יצא אלבום הלהיטים של הלהקה שנקרא "Back Again... No Matter What". הסינגל הראשון היה "Love You Anyway" ואחריו יצא הסינגל "Better" אשר יצא ב-8 בדצמבר והיא הסינגל האחרון מהאלבום. אלבום האוסף החמישי של הלהקה יצא לאור באוקטובר 2008 ונקרא "B-Sides & Rarities". ב-10 באוקטובר 2009 מת חבר הלהקה סטיבן גייטלי מבצקת ריאות. ב-8 במרץ 2010 יצא אלבום האולפן הרביעי של הלהקה שנקרא "Brother". האלבום, שהיה הראשון ללא גייטלי, הוקדש לזכרו והגיע למקום הראשון באירלנד ובממלכה המאוחדת. הסינגל הראשון מהאלבום היה "Gave It All Away". הסינגל השני והאחרון מהאלבום יצא ב-17 במאי והיה "Love Is a Hurricane". לינץ' הודיע כי הלהקה מתוכננת להוציא אלבום חמישי ולצאת לסיבוב הופעות במהלך שנת 2013 על מנת לציין 20 שנה להקמת הלהקה. סיבוב ההופעות שנקרא "BZ20 Tour" עתיד להתחיל ב-28 בנובמבר ויכלול 18 הופעות. 1994: Said and Done 1996: A Different Beat 1998: Where We Belong 2010: Brother 1999: "By Request" 1999: "The Singles Collection 1994-1999" 2003: "Ballads: The Love Song Collection" 2006: "Key to My Life: Collection" 2007: "The Silver Collection" 2008: "Back Again...No Matter What" 2008: "B-Sides & Rarities" מדיה וקבצים בנושא בויזון בוויקישיתוף בויזון, ברשת החברתית פייסבוק בויזון, ברשת החברתית אקס (טוויטר) בויזון, ברשת החברתית אינסטגרם בויזון, סרטונים בערוץ היוטיוב בויזון, במסד הנתונים הקולנועיים IMDb (באנגלית) בויזון, באתר אפל מיוזיק (באנגלית) בויזון, באתר ספוטיפיי בויזון, באתר סאונדקלאוד (באנגלית) בויזון, באתר Last.fm (באנגלית) בויזון, באתר AllMusic (באנגלית) בויזון, באתר MusicBrainz (באנגלית) בויזון, באתר דיזר בויזון, באתר Discogs (באנגלית) בויזון, באתר Songkick (באנגלית) בויזון, באתר SecondHandSongs בויזון, באתר בילבורד (באנגלית)